b'\n_START_ARTICLE_\nDarbo asistentas\n_START_SECTION_\nPareigyb\xc4\x97s raida Lietuvoje\n_START_PARAGRAPH_\nNors kol kas darbo asistento pareigyb\xc4\x97 Lietuvoje dar ne\xc4\xafteisinta, \xc5\xa1ios 19 \xc5\xa1ios pareigyb\xc4\x97s asmen\xc5\xb3 dirba nuo 2006 met\xc5\xb3 vasario m\xc4\x97nesio. Jie buvo \xc4\xafdarbinti \xc4\xafgyvendinant projekt\xc4\x85 \xe2\x80\x9e\xc5\xbdmoni\xc5\xb3, turin\xc4\x8di\xc5\xb3 proto ir psichikos negali\xc4\x85, \xc4\xafdarbinimas\xe2\x80\x9c. Numatoma, kad pasibaigus projektui, darbo asistentai priklausys atskiroms socialini\xc5\xb3 paslaug\xc5\xb3 \xc4\xafstaigoms, dirban\xc4\x8dioms su psichikos sutrikim\xc5\xb3 turin\xc4\x8diais asmenimis.\n_START_SECTION_\nPareigyb\xc4\x97s veiklos principai\n_START_PARAGRAPH_\nNors Lietuvos Respublikos \xc4\xafstatymai deklaruoja lygias teises darbo rinkoje i\xc5\xa1 ties\xc5\xb3 proto bei psichikos negali\xc4\x85 turintys asmenys nesugeba konkuruoti ne tik su sveikaisiais, bet ir su \xc5\xbemon\xc4\x97mis, turin\xc4\x8diais kitas negalias. Darbo asistent\xc5\xb3 \xc4\xafdarbinimas padeda spr\xc4\x99sti proto bei psichikos negali\xc4\x85 turin\xc4\x8di\xc5\xb3 asmen\xc5\xb3 \xc4\xafsidarbinimo problemas._NEWLINE_Darbo asistentai kompetencijos ribose sprend\xc5\xbeia dal\xc4\xaf darbdaviui i\xc5\xa1kilusi\xc5\xb3 sunkum\xc5\xb3 su \xc4\xafdarbintu proto ar psichikos negali\xc4\x85 turin\xc4\x8diu asmeniu, suma\xc5\xbeina darbdavio problemas. Asmens palaikymas darbo vietoje ma\xc5\xbeina \xc4\xafdarbinto asmens nerim\xc4\x85, didina asmens darbo kokyb\xc4\x99 ir na\xc5\xa1um\xc4\x85. U\xc5\xbesienio \xc5\xa1ali\xc5\xb3 patirtis rodo, kad darbo asistentams n\xc4\x97ra b\xc5\xabtina daug laiko praleisti \xc5\xa1alia darbuotojo \xe2\x80\x93 da\xc5\xbenai susitikimai vyksta u\xc5\xbe darbo vietos rib\xc5\xb3, tod\xc4\x97l tai nereikalauja papildom\xc5\xb3 s\xc4\x85naud\xc5\xb3 darbo vietai paruo\xc5\xa1ti.'